ב.מ.וו סדרה 7 (G70)

**ב.מ.וו סדרה 7 G70** (באנגלית: **BMW 7 Series G70**) היא מכונית סלון יוקרתית במרכב סדאן, בעלת חמישה מקומות ישיבה, שמיוצרת על ידי ב.מ.וו משנת 2022. היא נחשפה ב-20 באפריל 2022. היא הדור השביעי של ב.מ.וו סדרה 7. בדור זה הוצגה יחד איתה גרסה חשמלית מלאה הנקראת ב.מ.וו i7.

## עיצוב
העיצוב החיצוני של סדרה 7 החדשה הוא יוקרתי ואגרסיבי במיוחד עם פגושים ענקיים, אך ב.מ.וו לא מספקת פרטים נוספים מעבר לכך לגבי העיצוב החיצוני.

לעומת העיצוב החיצוני, תא הנוסעים של סדרה 7 החדשה הוא סטיילינג שונה, שילובי חומרים עשירים וגימור מוקפד עד הפרטים הקטנים ביותר, כיאה לרכב פאר, וכל זה לצד טכנולוגיה מתקדמת וממשקי שליטה ייחודיים, כמו מסכי 5.5 אינץ' בידיות הדלתות מאחור המאפשרים שליטה על כל מערכות הנוחות. לאורך הדשבורד נמצא אלמנט עיצוב קריסטלי שהוא למעשה תאורת אווירה ייחודית המאפשרת שילוב של צבעים ולא רק צבע אחד, הפס הזה מסתיר בנוסף את פתחי האוורור הקדמיים שהשליטה עליהם מתבצעת כעת דרך המסך המרכזי או פס מגע עליו מחליקים את האצבע לפתיחה או סגירה של פתחי האוורור. בנוסף התקינה ב.מ.וו את מערכת iDrive8 המתקדמת עם מסך אחד המשלב שני מסכים (12.3 אינץ' ו-14.9 אינץ'), המערכת כוללת קישוריות 5G המאפשרת, בזמן שהרכב עומד, לצפות במגוון שירותי הזרמת מדיה כולל יוטיוב ועוד. בין המושבים הקדמיים נמצא מחזיקי כוסות עם חימום/קירור, את ממשק השליטה המרכזי על המולטימדיה וההילוכים, משטח טעינה אלחוטי ועוד. את הדלתות בדגם ניתן לפתוח/לסגור באופן חשמלי גם באפשרות מפתח דיגיטלי המאפשר שימוש במכשיר הסלולרי כמפתח של הרכב עם אפשרות לשתף את המפתח עם אחרים ועוד. במושב האחורי יש שפע מקום לרגליים, מושבים נפרדים מתכווננים חשמלית עם אוורור/חימום ועיסוי. בנוסף התקינה ב.מ.וו בחלק האחורי מסך ענק בקוטר 31 אינץ' שהופך את החלל מאחור לסוג של בית קולנוע פרטי באיכות 4K הפועל על מערכת Amazon Fire TV.

## מפרט טכני
ב.מ.וו סדרה 7 החדשה תשווק עם מספר יחידות הנעה חדשות כאשר בשוק האירופי הדגם ישווק ללא דגמי בנזין אלא רק עם הנעה היברידית פלאג-אין, דגם דיזל אחד ובדגם i7 החשמלי. שלושת דגמי הבנזין ישווקו החל מנובמבר 2022, אך דגם הדיזל ודגמי הפלאג-אין ישווקו החל מאביב 2023.
* **760i xDrive**: מנוע בנזין V8 צילינדרים בנפח 4.4 ליטר טווין-טורבו המספק 544 כ"ס ב-5,500 סל"ד ומומנט מרבי של 76.5 קג"מ בין 1,800 ל-5,000 סל"ד. תיבת הילוכים אוטומטית בעלת שמונה הילוכים והנעה כפולה. נתון התאוצה מ-0 ל-100 קמ"ש עומד על 4.2 שניות ומהירות מרבית של 250 קמ"ש. למנוע מחובר מערכת סיוע היברידית במתח 48 וואט.
* **740i**: מנוע בנזין I6 צילינדרים בנפח 3.0 ליטר טורבו המספק 380 כ"ס בין 5,200 ל-6,250 סל"ד ומומנט מרבי של 53 קג"מ בין 1850 ל-5,000 סל"ד. תיבת הילוכים אוטומטית בעלת שמונה הילוכים והנעה אחורית. נתון התאוצה מ-0 ל-100 קמ"ש עומד על 5.4 שניות ומהירות מרבית של 250 קמ"ש. למנוע מחובר מערכת סיוע היברידית במתח 48 וואט.
* **730i**: מנוע בנזין I6 צילינדרים בנפח 3.0 ליטר טורבו המספק 272 כ"ס בין 5,000 ל-6,500 סל"ד ומומנט מרבי של 40.8 קג"מ בין 1750 ל-4,500 סל"ד. תיבת הילוכים אוטומטית בעלת שמונה הילוכים והנעה אחורית. נתון התאוצה מ-0 ל-100 קמ"ש עומד על 6.7 שניות ומהירות מרבית של 250 קמ"ש. למנוע מחובר מערכת סיוע היברידית במתח 48 וואט.
* **740d xDrive**: מנוע דיזל I6 צילינדרים בנפח 3.0 ליטר טורבו המספק 300 כ"ס ומומנט מרבי של 68.3 קג"מ. תיבת הילוכים אוטומטית בעלת שמונה הילוכים. נתון התאוצה מ-0 ל-100 קמ"ש עומד על 6.3 שניות ומהירות מרבית של 250 קמ"ש. צריכת הדלק המשולבת עומדת על 16.9 ק"מ לליטר ובשילוב מכל הדלק הגדול אפשר לכסות מרחק של מעל ל-1000 ק"מ בתדלוק אחד. למנוע מחובר מערכת סיוע היברידית במתח 48 וואט.
* **750e xDrive**: הנעה היברידית פלאג-אין המשלבת בין מנוע בנזין I6 צילינדרים בנפח 3.0 ליטר עם מנוע חשמלי המספקים יחד 490 כ"ס ומומנט מרבי של 71.3 קג"מ. תיבת הילוכים אוטומטית בעלת שמונה הילוכים. נתון התאוצה מ-0 ל-100 קמ"ש עומד על 4.9 שניות ומהירות מרבית של 250 קמ"ש. סוללת ליתיום-יון בקיבולת 18.7 קוט"ש המאפשרת טווח נסיעה חשמלי של 89 ק"מ.
* **M760e xDrive**: הנעה היברידית פלאג-אין המשלבת בין מנוע בנזין V8 צילינדרים בנפח 3.0 ליטר עם מנוע חשמלי המספקים יחד 571 כ"ס ומומנט מרבי של 81.5 קג"מ. תיבת הילוכים אוטומטית בעלת שמונה הילוכים. נתון התאוצה מ-0 ל-100 קמ"ש עומד על 4.3 שניות ומהירות מרבית מוגבלת אלקטרונית של 250 קמ"ש. סוללת ליתיום-יון בקיבולת 18.7 קוט"ש המאפשרת טווח נסיעה חשמלי של 84 ק"מ ועד למהירות של 140 קמ"ש.
טעינה של דגמי הפלאג-אין מעמדת טעינה ביתית דורשת המתנה של פחות מ-3 שעות.

## ב.מ.וו i7

הגרסה החשמלית לסדרה 7 נחשפה יחד עם הסדרה 7 ב-20 באפריל. מעבר לשינויים קלים בעיצוב הפגושים מלפנים ומאחור ותצוגה מותאמת לרכב חשמלי בלוח המחוונים ומערכת המולטימדיה, דגמי i7 זהים לחלוטין לשאר דגמי סדרה 7 החדשה. בשלב הראשון של ההשקה משווקת ב.מ.וו את ה-i7 עם מערכת הנעה חשמלית אחת ובהמשך השנה תצטרף גרסת ה-**i7 M70 xDrive** החזקה יותר.
* **i7 xDrive60**: שני מנועים חשמליים המספקים יחד 544 כ"ס ומומנט מרבי של 75.9 קג"מ. נתון התאוצה מ-0 ל-100 קמ"ש עומד על 4.7 שניות ומהירות מרבית מוגבלת אלקטרונית של 240 קמ"ש. סוללת ליתיום-יון בקיבולת 101.7 קוט"ש המאפשרת טווח נסיעה חשמלי של בין 590 ל-625 ק"מ בתקן WLTP.

## קישורים חיצוניים

* 
## הערות שוליים

סדרה 7 (G70)
קטגוריה:מכוניות סלון
קטגוריה:מכוניות סדאן
קטגוריה:מכוניות היברידיות
קטגוריה:כלי רכב המורכבים בגרמניה
קטגוריה:דגמי מכוניות שהושקו ב-2022